Omdat die jokkies by die wedrenne oor die algemeen korter en kleiner as die deursneeman is, het hulle die naam jokkie gekry. Hulle dienste is gewild omdat die gewig wat ‘n resiesperd in ‘n wedren dra, van die uiterste belang vir die perd se vertoning is en die kort manne min weeg.
Julle moenie werk vir die kos wat vergaan nie, maar vir dié blywende kos wat lei tot die ewige lewe. Dit sal Ek, die Seun van die Mens, aan julle voorsien, want God die Vader het My daartoe bestem. (Johannes 6:27)
In die jare toe ons met die Seed Sower-vragmotor gereis het, was ek altyd verstom dat mense vir Bybels vra bo enigiets anders. Ons het al in talle primitiewe gebiede ingegaan. Wanneer ons hulle vra of hulle kos, klere of ’n Bybel wou hê, het hulle amper sonder uitsondering gevra vir Bybels.
Daar is geen plaasvervanger vir Jesus Christus of vir die Woord van God nie. Jy kan mense kos gee en hulle sal môre weer honger wees. Maar as hulle die Woord van God ontvang, ontvang hulle hoop, rigting, en vervulling wat ’n leeftyd sal hou. Jesus maak die wêreld se verskil, want Hy is die hoop vir dié wat nie hoop het nie; Hy is die Brood van die Lewe. Ons het ’n Godgegewe verpligting om mense van die roemryke Koning te vertel voordat ons enigiets anders doen.